S-1397/2022

Mál þetta sem dómtekið var 22. september 2022 höfðaði Lögreglustjórinn á höfuðborgarsvæðinu með ákæru 19. júlí 2022 á hendur ákærðu Þ-kvk-þgf V-kvk-þgf Þ-kvk-þgf, kt. 000000- 0000, [...] [...]:

„ fyrir eftirtalin umferðarlagabrot með því að hafa:

1. Laugardaginn 25. september 2021 ekið bifreiðinni [...] ófær um að stjórna henni örugglega vegna áhrifa slævandi lyfja (í blóðsýni mældist orfenadrín 400 ng/ml og zolpidem 2150 ng/ml) um Hafnarfjarðarveg í Garðabæ, þar sem lögregla hafði afskipti af ákærðu við [...].

Telst háttsemi þessi varða við 1., sbr. 2. mgr. 48. gr., sbr. 1. mgr. 95. gr. umferðarlaga nr. 77/2019.

2. Laugardaginn 9. október 2021 ekið bifreiðinni [...] ófær um að stjórna henni örugglega vegna áhrifa slævandi lyfja (í blóðsýni mældist alprazólam 6,9 ng/ml og zolpidem 1080 ng/ml) um Lyngás við hjólbarðaverkstæðið Nesdekk í Garðabæ, þar sem lögregla hafði afskipti af ákærðu.

Telst háttsemi þessi varða við 1., sbr. 2. mgr. 48. gr., sbr. 1. mgr. 95. gr. umferðarlaga nr. 77/2019.

3. Laugardaginn 6. nóvember 2021 ekið bifreiðinni [...] óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist díazepam 105 ng/ml, nítrazepam 120 ng/ml, nordíazepam 240 ng/ml, o-desmetýltramadól 80 ng/ml, tramadól 850 ng/ml og zolpidem 1240 ng/ml) um Hafnarfjarðarveg við Arnarnesveg í Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr.2. mgr. 50. gr., sbr. 1. mgr. 95. gr. umferðarlaga nr. 77/2019.

4. Laugardaginn 27. nóvember 2021 ekið bifreiðinni [...] undir áhrifum áfengis og óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist áfengismagn 2,24‰, díazepam 30 ng/ml, nordíazepam 76 ng/ml, o- desmetýltramadól 85 ng/ml, tramadól 1190 ng/ml, zolpidem 95 ng/ml og zópíklón 140 ng/ml) um Marargrund í Garðabæ, þar sem lögregla hafði afskipti af ákærðu við Marargrund 10.

Telst háttsemi þessi varða við 1., sbr. 2. mgr. 48. gr., 1., sbr. 3. mgr. 49. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

5. Föstudaginn 25. febrúar 2022 ekið bifreiðinni [...] ófær um að stjórna henni örugglega vegna áhrifa slævandi lyfja (í blóðsýni mældist zolpidem 620 ng/ml) um Mávanes í Garðabæ, þar sem lögregla hafði afskipti af ákærðu við Mávenes 2.

Telst háttsemi þessi varða við 1., sbr. 2. mgr. 48. gr., sbr. 1. mgr. 95. gr. umferðarlaga nr. 77/2019.

6. Þriðjudaginn 29. mars 2022 ekið bifreiðinni [...] ófær um að stjórna henni örugglega vegna áhrifa slævandi lyfja (í blóðsýni mældist zolpidem 1130 ng/ml) um Hafnarfjarðarveg við Lyngás í Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv.99.,101. og 102. gr. umferðarlaga nr. 77/2019 frá 29. mars 2022 er ákærða var bráðabirgðasvipt ökurétti.“

I.

Kröfur ákærðu í málinu eru þær að henni verði gerð sú vægasta refsing sem lög leyfa. Farið var með mál þetta samkvæmt 164. gr. laga nr. 88/2008 um meðferð sakamála. Ákærða hefur játað sakargiftir og var málið tekið til dóms án frekari sönnunarfærslu eftir að sækjanda og ákærðu hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd [...] og hefur samkvæmt framlögðu sakavottorði tvívegis áður sætt refsingu. Í bæði skiptin er um að ræða umferðarlagabrot. Fyrra brot ákærðu varðaði akstur ökutækis undir áhrifum lyfja og undirgekkst ákærða viðurlagaákvörðun vegna þess 8. september 2015. Seinna brot ákærðu varðaði akstur ökutækis undir áhrifum áfengis og undirgekkst ákærða sektargerð hjá Lögreglustjóranum á höfuðborgarsvæðinu vegna þess 23. október 2020. Þykir refsing ákærðu samkvæmt 1. mgr. 95, sbr. 1. mgr. 98. gr. umferðarlaga nr. 77/2019, hæfilega ákveðin 1.220.000 króna sekt til ríkissjóðs, sem greiðist innan fjögurra vikna frá birtingu dóms þessa að telja, en vararefsing skal vera fangelsi í 44 daga.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærðu ökurétti í 5 ár frá 29. mars 2022.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum og mati á aksturshæfni, samtals 1.552.217 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða, Þ-kvk-nf V-kvk-nf Þ-kvk-nf, greiði 1.220.000 krónur til ríkissjóðs og komi til 44 daga fangelsis í stað sektarinnar verði hún eigi greidd innan fjögurra vikna frá birtingu dóms að telja.

Ákærða er svipt ökurétti í 5 ár frá 29. mars 2022 að telja.

Ákærða greiði 1.552.217 krónur í sakarkostnað.

Ó-kk-nf E-kk-nf J-kk-nf

Rétt endurrit staðfestir

Héraðsdómur Reykjaness 11.10.2022